Сааб 340

Сааб 340（Saab 340）нь хоёр хөдөлгүүртэй богино зайны иргэний тээврийн онгоц бөгөөд нийт 33-аас 37 зорчигчийн суудалтай. Шведийн Сааб болон Америкийн Фэйрчайлд хоёр онгоц үйлдвэрлэгч компани 65:35-ийн харьцаатайгаар хөрөнгө оруулан зохион бүтээсэн. 1983 онд анхны нислэгээ хийж амжилттай болсон ч нэр нь SF340-аас 340A болж өөрчлөгдсөн байна. Түүний дараагаар 340B гэсэн дараагийн загвар нь 1989 онд гарсан байна. Хөдөлгүүрийн шинэчлэл болон далавчийн хэмжээнд өөрчлөлт оруулжээ. 1995 онд дахин сайжруулсан альфа Б гэсэн загварыг гаргасан ч, удалгүй буюу 1999 онд тус онгоцны үйлдвэрлэлийг зогсоожээ. Нийт 500 гаруй онгоц үйлдвэрлэгдсэн ажээ. Мөн 340-ийг зорчигч тээвэрлэх чадлыг нь ихэсгэсэн Сааб 2000 бас бий.    

Тус онгоцны давуу тал нь гэвэл ердөө 1200 м-ийн зайд газраас хөөрч буух чадалтай гэнэ. 

Манай улсад 2006 оны 6-н сарын 7-нд агаарын тээврийн Изинис Эйрвэйз компани Сааб 340B-г 3 ширхэгийг Америкаас оруулж ирсэн. Тус онгоцууд нь 1992-1995 оны загвар бөгөөд Техас мужид Американ Ийгл (American Eagle) компанид нислэг үйлдэж байжээ. Дотоодын нислэгт ашиглагдах энэ онгоц нь монголын цаг уурт зориулан тусгай тоноглол: FMS, EGPWS, Gravel Kit, Heating System, Stand Alone GPS, ELT зэргийг хийлгэсэн гэнэ. Мөн GE CT7-9B маркийн хөдөлгүүртэй, Hamilton Sundstrand сэнстэй. Одоо эдгээр онгоцууд дотоодод Улаанбаатраас Мөрөн, Чойбалсан, Баянхонгор, Даланзадгад, Улаангом, Ховд хотуудад нисч байна.    

 Тус онгоцыг ашигладаг улсууд 
 Америк (Colgan Air, Mesaba Airlines, American Eagle Airlines, Pen Air, RegionsAir)
 Австрали (Rex, Macair Airlines)
 Мексик (Aerolitoral)
 Шинэ Зеланд (Air Nelson)
 Британи (Loganair)
 Япон (Japan Air Commuter, Хоккайдо Эашистем, Далайн эргийн хамгаалалтын алба)
 Канад (Calm Air, Transwest Air, Quebec Air Express)
 Швед (Golden Air, Шведийн батлан хамгаалах яам)
 Румын (Carpatair)
 Монгол (Изинис Эйрвэйз)

 Үзүүлэлтүүд 
Нисгэгчийн тоо：2
Зорчигчийн тоо：30-34
Нэг удаад туулах зам:1,735km
Далавчийн урт： 21.44m (70ft 4in)
Урт： 19.73m (64ft 9in)
Өндөр： 6.97m (22ft 11in)
Хурд：522 km/h 
Хөдөлгүүр： GE компани CT-7-9A/9B загварын турбо хөдөлгүүр 2 талдаа
Цахилгаан：1,870 shp 
Онгоцны хөдөлгүүр： Dowty Rotor эсвэл Hamilton Standard (Нийт голч нь 132in, сэнсний 4 алгатай)
Хамгийн дээд даацын жин： 13,155 kg

 Цахим холбоос 

Ангилал:Богино зайн нисэх онгоц
Ангилал:Хоёр хөдөлгүүрт нисэх онгоц
Ангилал:Саабын агаарын тээврийн хэрэгсэл
Ангилал:Шведийн зэвсэгт хүчний агаарын тээврийн хэрэгсэл
Ангилал:Анхны нислэг 1983 он